140 
( 1889 .) 
Turdus musicus. Horns Rev 1. Læsø Trindel 2. Læsø 
Rende 2. 
Turdus merulct. Horns Rev 1. 
20de Oktober. 
Blaavands Buk-, 0., Merssejlskuling, Regntykning; 6 Drosler 
faldt mellem KL 6 og 9 Aften den 19de (ikke modtagne). Hanst¬ 
holm. Den 18de Oktober telegraferede Fyrmester Heering til 
Zoologisk Museum om den store Mængde Fugle, der havde været 
ved Fyret; om Aftenen samme Dag rejste jeg fra Kjøbenhavn og 
kom til Hanstholm om Aftenen den 19de henad Kl. 7, omtrent to 
Timer efter Solnedgang. Jeg blev ved Fyret i to Nætter 1 ). Der 
skete i den Tid ikke noget særlig usædvanligt; mange Fugle kom 
til Fyret, men kun faa i Forhold til hvad der kom Natten til den 
18de, der var en af de ulykkelige Nætter for Trækfuglene over 
det meste af Landet; heller ikke Natten til den 19de var der sket 
noget videre mærkeligt. — Den første Del af Natten til den 20de 
var det mørkt Vejr, men dog sigtbart; Himlen var helt overtrukken 
med drivende Skyer; af og til faldt lidt Regn; Vinden blæste en 
MerssejIskuling fra S. 0. Fra selve Hanstholm Fyr straalede 18 
Lyskegler i en bred Bue ud over Vesterhavet og Skagerrak; 
Straalerne gled hen over Klitterne paa Kysten og tabte sig ude 
over Havet; fem Mil borte mod Syd glimtede Lodbjerg Fyr; Lys 
skinnede desuden i Vinduerne i den lille Hansted By tæt Nord 
for Fyret; ellers var alting sort. Ud paa Natten blev det efter- 
haanden klart, og Stjernerne kom frem. Hen mod Morgen var det 
igjen overtrukket. Fra Kl. 7 Aften til Kl. 10 blev jeg paa Taarnets 
Omgang; igjen om Morgenen fra Kl. 4 til Daggry var jeg den 
meste Tid tilstede nedenfor Taarnet. — Allerede Kl. 7 sværmede 
mange Fugle omkring Fyret, Sangdrosler og Vindrosler, vel sagtens 
komne fra Norge tværs over Skagerrak; de fløj rundt i nogen Af¬ 
stand; naar Lyset faldt paa dem, saa de ud, som om de vare 
glødende; ellers vare de usynlige, men kjendelige paa deres 
0 For Gjæstfrihed maa jeg takke Hr. Fyrmester Chr. Heering. 
